**תקציר העדות:**

לאחר סגירת גטו לודז' יונה הובלה לאושוויץ יחד עם אחותה התאומה ואחותה הבכורה. את הוריהן כבר חיסלו לפני זה. כשמורידים את כולם מהקרונות, מתחילה סלקציה. האחות הבכורה הצילה את שתי התאומות בכך שגילתה למנגלה שהן תאומות, והוא החליט לשלוח אותן למעבדות שלו במקום לתאי הגזים.

וכך, שלוש פעמים ביום, מנגלה בא אל הבניינים שבהם שהו האנשים המיועדים לניסויים והוא אסף לו את האנשים שהיה מעוניין בהם בניסויים של אותו יום.

היות והיו גם גברים וגם נשים, הגברים היו בבניין נפרד מהנשים. שורת המיטות של יונה היה הבניין של הגברים עם הגדר החשמלית, ושם היה בחור גבוה, יפה, בלונדיני עם עיניים כחולות. הבחור שם לב ליונה, והתאהב בה. היו ימים שיונה לא הרגישה טוב עקב הניסויים, והוא היה מביא לה לחם בזריקה מעל הגדר. כל מה שהיה באפשרותו הוא היה מנסה להעביר אליה בשביל להקל לה את הסבל. יונה הייתה בת 14, ולא שמה לב אפילו שהבחור מחבב אותה, אבל כל פעם אנשים היו מעירים לה:"החבר שלך בא היום?" והייתה עונה:"חבר? למי יש חבר פה?"

לילה לפני היציאה לצעדת המוות הבחור התגנב למחנה של יונה במטרה להיפרד ממנה. כשראה שהיא ישנה, הוא ניגש אליה ונתן לה נשיקה, והיא כמובן לא ידעה. ביום למחרת כולם יצאו לצעדת המוות. בזמן היציאה באו אליה ואמרו:"לכי תחפשי את החבר שלך, הוא יעזור לך, הוא אוהב אותך". יונה לא מצאה אותו, אך בסופו של דבר היא ואחותה ניצלו ובשנת 1948 יונה עלתה לבדה לארץ ישראל.

יונה הופיעה בכמה סרטים תיעודיים, ובמקרה, אותו בחור שהתאהב בה באושוויץ ראה את אחד מהסרטים. ברגע שהסרט הוקרן והקטע שלה הגיע, הוא קם בצעקה, בשאגה, ואמר:"אני החבר של אותה בחורה", וכך נוצר הקשר.

המפיק העביר לבחור את הפרטים של יונה, ויום אחד הבן שלה מגיע ואומר:"ישנו מכתב מארצות הברית!" בעלה פותח את המכתב ומתחיל לקרוא אותו, ומסתבר שאת המכתב כתבה אשתו של הבחור והיא מספרת:"אני כותבת את המכתב במקום מארק כי הוא לא יכול היה לאסוף אנרגיה מספקת בשביל להתיישב ולכתוב לך את המכתב". מסתבר שיונה מצד אחד מחכה שהוא יכתוב, והוא לא יכול בגלל ההתרגשות של המצב הזה. לאחר התכתבות ממושכת בין יונה למארק, הוא הגיע לארץ והשניים נפגשו מחדש לאחר עשרות שנים.

**רפלקציה קבוצתית: שרה, נטע, גלי ומאיה**

בזכות הפרויקט להתעניין בסיפורים אישיים של ניצולי שואה, והוא עזר לנו להבין כמה חשוב לזכור את השואה ולהתייחס למתים כאנשים ולא כמספר. הפיכת הסיפור לסרטון הפכה את החוויה האישית שקראנו עליה למוחשית ומציאותית יותר, וכך הזכרון קיבל משמעות וחיים. עשיית הסרטון הייתה מרתקת ושונה מהפעילויות היומיומיות שלנו ונהנינו מאוד. שמחנו לקחת חלק מהפרוייקט, היה מעניין, מעשיר ומרגש.